cyanic-selkie/wikianc huggingface dataset:
পুঁজি পাচার
যে সব কারণে অর্থ পাচার হয়ঃ
সরকারের ভ্রান্ত নীতির কারণেই অর্থনীতির অনেক খাতেই ধস নামে। যে দেশে অর্থনৈতিক কর্মকাণ্ড প্রায় স্থবির, যেখানে বিনিয়োগ অত্যন্ত মন্থর, সেখানেই টাকাওয়ালাদের উদ্বৃত্ত অর্থ বিদেশে পাচার হয়। যেখানে রাজনৈতিক অনিশ্চয়তা অন্যদিকে ভৌত অবকাঠামোর অনুপস্থিতি অথবা অপ্রতুল ভৌত অবকাঠামো, সেখানে অর্থ পাচার হয়। পাচারকারীদের মধ্যে রয়েছে, চোরাচালানিরা এবং দেশ থেকে বিদেশে পূঁজি পাচারকারী ব্যবসায়ী, গার্মেন্টস মালিক-শিল্পপতি, দুর্নীতিবাজ আমলা ও পুঁজি-লুটেরা রাজনীতিবিদেরা।
পাচার হওয়া অর্থ যে সব দেশে যায়ঃ
পাচার হওয়া অর্থের একটা বড় অংশ চলে যাচ্ছে সুইডেন, যুক্তরাষ্ট্র, কানাডা, অস্ট্রেলিয়া, ভারত, মালয়েশিয়া কিংবা সিঙ্গাপুরে।
ঋষিকেশ মুলগাভকর
এয়ার চীফ মার্শাল ঋষিকেশ মুলগাভকর ১৯৭৬ সালের ১ ফেব্রুয়ারি থেকে ১৯৭৮ সালের ৩১ আগস্ট পর্যন্ত ভারতীয় বিমান বাহিনীর প্রধান কর্মকর্তা হিসেবে দায়িত্ব পালন করেন। ঋষিকেশ ১৯৪০ সালের ৩০ নভেম্বর রাজকীয় ভারতীয় বিমান বাহিনীতে কমিশনপ্রাপ্ত হন।
রোহিত চন্দ
রোহিত চন্দ ঠাকুরী (रोहित चन्द, Rohit Chand; জন্ম: ১ মার্চ ১৯৯২; রোহিত চন্দ নামে সুপরিচিত) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব পার্সিজা জাকার্তা এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
২০১৪ সালে, রোহিত নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। তিনি এরপূর্বে ২০০৯ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৭৩ ম্যাচে অংশগ্রহণ করেছেন।
প্রারম্ভিক জীবন
রোহিত চন্দ ঠাকুরী ১৯৯২ সালের ১লা মার্চ তারিখে নেপালের সুর্খেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রোহিত নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৪ সালের ১৪ই সেপ্টেম্বর তারিখে তিনি ২০১৪ এশিয়ান গেমসে ইরাক অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। রোহিত দক্ষিণ কোরিয়ায় অনুষ্ঠিত ২০১৪ এশিয়ান গেমসের জন্য ২০১৪ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ৩ ম্যাচে অংশগ্রহণ করেছেন। চার বছর পর ২০১৮ সালে পুনরায় তিনি ২০১৮ এশিয়ান গেমসে অংশগ্রহণ করেছিলেন; তবে পূর্ববর্তী আসরের মতো এই আসরেও তার দল গ্রুপ পর্ব থেকেই বিদায় নিয়েছিল। নেপালের বয়সভিত্তিক দলের হয়ে তিনি ৬ ম্যাচে অংশগ্রহণ করেছেন।
২০০৯ সালের ২৬শে মার্চ তারিখে, মাত্র ১৭ বছর ও ২৫ দিন বয়সে, বাম পায়ে ফুটবল খেলায় পারদর্শী রোহিত ফিলিস্তিনের বিরুদ্ধে অনুষ্ঠিত ২০১০ এএফসি চ্যালেঞ্জ কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি নেপাল ০–০ গোলে ড্র করেছিল।  নেপালের হয়ে অভিষেকের বছরে রোহিত সর্বমোট ৫ ম্যাচে অংশগ্রহণ করেছেন।
বাওয়াল (২০২৩)
বাওয়াল হল একটি আসন্ন ভারতীয় হিন্দি -ভাষার রোমান্টিক ড্রামা ফিল্ম যা নীতেশ তিওয়ারি পরিচালিত, এবং সাজিদ নাদিয়াদওয়ালা এবং অশ্বিনী আইয়ার তিওয়ারি প্রযোজনা করেছেন নাদিয়াদওয়ালা গ্র্যান্ডসন এন্টারটেইনমেন্ট এবং আর্থস্কাই পিকচার্সের অধীনে। এতে বরুণ ধাওয়ান এবং জাহ্নবী কাপুর তারকা-ক্রসড প্রেমীদের চরিত্রে অভিনয় করেছেন।
২০২২ সালের এপ্রিল থেকে আগস্ট পর্যন্ত একাধিক দেশে চিত্রগ্রহণ হয়েছে। প্রাথমিকভাবে একটি থিয়েটারে মুক্তির জন্য নির্ধারিত, বাওয়াল ২১ জুলাই ২০২৩-এ অ্যামাজন প্রাইম ভিডিওতে একটি স্ট্রিমিং রিলিজ পাবে
আব্দুল্লাহ সরকার
আব্দুল্লাহ সরকার (২১ ফেব্রুয়ারি ১৯৪২ – ৫ ফেব্রুয়ারি ২০১৩) হলেন একজন বাংলাদেশি রাজনীতিবিদ এবং প্রথম জাতীয় সংসদের সদস্য; যিনি ১৯৭৩ সালে চাঁদপুর-৪ সংসদীয় আসন (হাইমচর-চাঁদপুর) হতে একজন স্বতন্ত্র প্রার্থী হিসাবে সংসদ সদস্য নির্বাচিত হন। তিনি বাসদ-এর প্রতিষ্ঠাতাদের অন্যতম একজন ছিলেন; যদিও মতাদর্শগত কারণে ২০১০ সালে সেখান হতে পদত্যাগ করেন।
প্রাথমিক জীবন
আব্দুল্লাহ সরকার ১৯৪২ সালের ২১ ফেব্রুয়ারি তারিখে তদানীন্তন ব্রিটিশ ভারতের বেঙ্গল প্রেসিডেন্সির (বর্তমানঃ বাংলাদেশ) ত্রিপুরা জেলার চাঁদপুর মহকুমার প্রখাত সরকার বাড়িতে জন্মগ্রহণ করেন। তার পিতার নাম পেয়ার আলী সরকার; যিনি অত্র এলাকার জায়গীরদার ছিলেন। তিনি ১৯৬৪ সালে চাঁদপুর সরকারি কলেজ হতে স্নাতক ডিগ্রী লাভ করে ঢাকা বিশ্ববিদ্যালয়ে আইন শাশ্ত্রে ভর্তি হন।
রাজনৈতিক জীবন
ছাত্র রাজনীতির মধ্য দিয়ে রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে স্বতন্ত্র প্রার্থী হিসেবে তৎকালীন কুমিল্লা-২৫ আসন থেকে সংসদ সদস্য নির্বাচিত হন। তিনি জাতীয় সমাজতান্ত্রিক দল থেকে বেরিয়ে গড়ে ওঠা বাংলাদেশ সমাজতান্ত্রিক দলে ১৯৮০ সালে যোগ দিয়ে ২০১০ সাল পর্যন্ত কেন্দ্রীয় কমিটির সদস্য ছিলেন। তিনি দীর্ঘদিন সমাজতান্ত্রিক শ্রমিক ফ্রন্ট-এর সভাপতির দায়িত্ব পালন করেন।
সামাজিক কর্মকাণ্ড
হাইমচর উপজেলায় “হাইমচর সরকারি বালক উচ্চ বিদ্যালয়” এবং “হাইমচর সরকারি বালিকা উচ্চ বিদ্যালয়” প্রতিষ্ঠা করেন তিনি।
মৃত্যু
আব্দুল্লাহ সরকার ৫ ফেব্রুয়ারি ২০১৩ সালে ঢাকার শাহাজাদপুরস্থ তার নিজ বাসভবনে বার্ধক্যজনিত কারণে মৃত্যুবরণ করেন।
মার্কিন যুক্তরাষ্ট্রের আমদানি বনাম রপ্তানির তুলনা
তুলনামূলক তালিকাটি হচ্ছে ২০১৫ সালে "মার্কিন যুক্তরাষ্ট্রের আমদানি ও রপ্তানির পার্থক্যের পরিমাণ"।($বিলিয়ন ডলার)
[[চিত্র:United States exports 2014.png|thumb|center|800px|২০১৪-এ মার্কিন যুক্তরাষ্ট্রের রপ্তানি। atlas.media.mit.edu]]
চানপুর ইউনিয়ন, মেহেন্দিগঞ্জ
চানপুর বাংলাদেশের বরিশাল জেলার অন্তর্গত মেহেন্দিগঞ্জ উপজেলার একটি ইউনিয়ন।
আয়তন
চানপুর ইউনিয়নের আয়তন ৪,২১২ একর।
জনসংখ্যার উপাত্ত
২০১১ সালের আদমশুমারি অনুযায়ী চানপুর ইউনিয়নের মোট জনসংখ্যা ২১,১৮৪ জন। এর মধ্যে পুরুষ ১০,০৭০ জন এবং মহিলা ১১,১১৪ জন। মোট পরিবার ৪,৪৯৫টি।
শিক্ষা
২০১১ সালের আদমশুমারি অনুযায়ী চানপুর ইউনিয়নের সাক্ষরতার হার ৪৮.৫%।
হনুমানা
হনুমানা (Hanumana) ভারতের মধ্য প্রদেশ রাজ্যের রেওয়া জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে হনুমানা শহরের জনসংখ্যা হল ১৪,৮৭৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৩%। পুরুষদের মধ্যে সাক্ষরতার হার ৬৪% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে হনুমানা এর সাক্ষরতার হার কম।
এই শহরের জনসংখ্যার ১৯% হল ৬ বছর বা তার কম বয়সী।
মাবুদ ফাতেমা কবীর
মাবুদ ফাতেমা কবীর বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
মাবুদ ফাতেমা কবীর ১৯৭৯ সালের দ্বিতীয় জাতীয় সংসদের মহিলা আসন-২৭ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন। জিয়াউর রহমানের মন্ত্রিসভায় তিনি স্বাস্থ্য ও পরিবার পরিকল্পনা উপমন্ত্রী হিসেবে দায়িত্ব পালন করেন।
ইয়াসমিন আবদেল-মাজিদ
ইয়াসমিন আবদেল-মাজিদ ( জন্ম ৩ মার্চ ১৯৯১)
কামার জাভেদ বাজওয়া
কমর জাভেদ বাজওয়া ( : <span dir="rtl" class="Nastaliq" style="font-family: 'Jameel Noori Nastaleeq', 'Urdu Typesetting', 'Noto Nastaliq Urdu', 'Noto Nastaliq Urdu Draft', 'Hussaini Nastaleeq', 'AlQalam Taj Nastaleeq', IranNastaliq, 'Awami Nastaliq', 'Awami Nastaliq Beta3', 'Awami Nastaliq Beta2', 'Awami Nastaliq Beta1', 'Nafees Nastaleeq', 'Nafees Nastaleeq v1.01', 'Pak Nastaleeq', 'PDMS_Jauhar', 'Alvi Lahori Nastaleeq'; font-size: 110%; font-style: normal;" title="Nastaliq">قمر جاوید باجوا   ;  : <span dir="rtl" class="Nastaliq" style="font-family: 'Jameel Noori Nastaleeq', 'Urdu Typesetting', 'Noto Nastaliq Urdu', 'Noto Nastaliq Urdu Draft', 'Hussaini Nastaleeq', 'AlQalam Taj Nastaleeq', IranNastaliq, 'Awami Nastaliq', 'Awami Nastaliq Beta3', 'Awami Nastaliq Beta2', 'Awami Nastaliq Beta1', 'Nafees Nastaleeq', 'Nafees Nastaleeq v1.01', 'Pak Nastaleeq', 'PDMS_Jauhar', 'Alvi Lahori Nastaleeq'; font-size: 110%; font-style: normal;" title="Nastaliq">قمر جاوید باجوہ ; জন্ম ১১ নভেম্বর ১৯৬০) একজন পাকিস্তানি জেনারেল এবং ২৯ নভেম্বর ২০১৬ সাল থেকে পাকিস্তান সেনাবাহিনীর দশম এবং সাবেক সেনাপ্রধান । বাজওয়া ২০২২ সালের নভেম্বর পর্যন্ত এই পদে দায়িত্ব পালন করেন।
মূলত গাখর মান্ডি থেকে, জেনারেল বাজওয়া করাচিতে একটি পাঞ্জাবি জাট পরিবারে জন্মগ্রহণ করেছিলেন বাজওয়া ১৯৭৮ সালে পাকিস্তান মিলিটারি একাডেমিতে যোগদানের আগে রাওয়ালপিন্ডির এফজি স্যার সৈয়দ কলেজ এবং গর্ডন কলেজে শিক্ষিত হন। বাজওয়া ১৯৮৯ সালে বেলুচ রেজিমেন্টের ১৬ তম ব্যাটালিয়নে কমিশন লাভ করেন। সেনাপ্রধান হিসেবে নিয়োগের আগে, তিনি জেনারেল হেডকোয়ার্টার্সে সেপ্টেম্বর ২০১৫ থেকে নভেম্বর ২০১৬ পর্যন্ত প্রশিক্ষণ ও মূল্যায়নের মহাপরিদর্শক এবং আগস্ট ২০১৩ থেকে সেপ্টেম্বর ২০১৫ পর্যন্ত ১০ কোরের কমান্ডার হিসেবে দায়িত্ব পালন করেন। কাশ্মীরের নিয়ন্ত্রণ রেখা বরাবর এলাকা। এছাড়াও, তিনি কঙ্গোতে জাতিসংঘ মিশনে একজন ব্রিগেডিয়ার এবং ২০০৭ সালে ব্রিগেড কমান্ডার হিসেবে দায়িত্ব পালন করেন।
ধনিকের ধাপ
ধনিকের ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি মহাস্থানগড়ের পশ্চিম দেয়াল থেকে মাত্র ৯০০ মিটার পশ্চিমে এবং কালীদহ বিলের উত্তর তীরে অবস্থিত প্রায় সমতল ধনিকের ঢিবি।
বিবরণ
ধনিকের ঢিবির দৈর্ঘ্য ৯ মিটার, প্রস্থ ৮ মিটার। এই ঢিবি এমনভাবে বিধ্বস্ত হয়েছে যে এখানে ইট পাটকেল, পাথরকুচি ও খোলামকুচি ছাড়া আর কিছু নেই।
শিবশঙ্করী
শিবশঙ্করী (জন্মঃ ১৪ অক্টোবর ১৯৪২) একজন জনপ্রিয় তামিলভাষী লেখিকা।
পূর্ব জীবন
শিবশঙ্করী মাদ্রাজে জন্ম নেন। তারা ছিলেন ১২ ভাই বোন, তিনি শ্রী রামকৃষ্ণ সারদা বিদ্যালয়ে পড়েন। এরপর তিনি সিয়েট কলেজ ফর উইমেনে পড়েন।
উল্লেখযোগ্য কর্ম
তার লেখা একটি উপন্যাস এর উপর ভিত্তি করে ১৯৮১ সালে ৪৭ নাটকাল নামের একটি তামিল চলচ্চিত্র তৈরি হয় যেটি কে. বলচন্দ পরিচালনা করেছিলেন এবং চিরঞ্জীবী ও জয়া প্রদা মুখ্য ভূমিকায় অভিনয় করেছিলেন।
নিউজিল্যান্ড জাতীয় ক্রিকেট দল
নিউজিল্যান্ড জাতীয় ক্রিকেট দল (New Zealand national cricket team) নিউজিল্যান্ডের প্রতিনিধিত্বকারী জাতীয় ক্রিকেট দল। দলটিকে সংক্ষেপে ব্ল্যাক ক্যাপস নামে ডাকা হয়ে থাকে। জানুয়ারি, ১৯৯৮ সালে ব্যবসায়িক সম্প্রচারস্বত্ত্বজনিত কারণে দলটি এ নামে পরিচিতি পাচ্ছে। ক্লিয়ার কমিউনিকেশন্স নিউজিল্যান্ড দলের নতুন নাম নির্বাচনের লক্ষ্যে প্রতিযোগিতার আয়োজনের মাধ্যমে এ নাম নির্ধারণ করে। পরবর্তীতে জাতীয় দলকে নিয়ন্ত্রণকারী সংস্থা নিউজিল্যান্ড ক্রিকেট কর্তৃপক্ষও আনুষ্ঠানিকভাবে ব্ল্যাকক্যাপস নাম অনুমোদন করে। ১৯৩০ সালে ক্রাইস্টচার্চে ইংল্যান্ডের বিরুদ্ধে টেস্ট ক্রিকেট খেলার মাধ্যমে দলটির অভিষেক ঘটে। এর ফলে তারা বিশ্বের ৫ম টেস্ট ক্রিকেটভূক্ত দলের লাভ করেছিল। কিন্তু তাদেরকে প্রথম জয়ের জন্য দীর্ঘ সময় অপেক্ষা করতে হয়। ১৯৫৫-৫৬ সালে অকল্যান্ডের ইডেন পার্কে ওয়েস্ট ইন্ডিজের বিরুদ্ধে জয়লাভ করে। ১৯৭২-৭৩ সালে ক্রাইস্টচার্চে পাকিস্তানের বিরুদ্ধে ১ম একদিনের আন্তর্জাতিক ক্রিকেট খেলায় অংশ নিয়েছিল।
বর্তমানে টেস্ট, একদিনের আন্তর্জাতিক এবং টুয়েন্টি২০ আন্তর্জাতিকে দলের অধিনায়কের দায়িত্ব পালন করছেন ব্রেন্ডন ম্যাককুলাম। ২০১১ সালের ক্রিকেট বিশ্বকাপের পর ড্যানিয়েল ভেট্টোরির পরিবর্তে রস টেলর দায়িত্ব পালন করতেন। অন্যদিকে ভেট্টোরি নিউজিল্যান্ডের সর্বাপেক্ষা সফল অধিনায়ক স্টিফেন ফ্লেমিংয়ের উত্তরাধিকারী নিযুক্ত হন। ফ্লেমিং নিউজিল্যান্ডকে ২৮ টেস্ট বিজয়ে নেতৃত্ব দেন যা অন্য যে-কোন নিউজিল্যান্ডীয় অধিনায়কের সাফল্যের দ্বিগুণেরও বেশি।
আগস্ট, ২৩ জুলাই ২০১৭ সাল পর্যন্ত নিউজিল্যান্ড দল ৪২২ টেস্টে অংশ নিয়ে ৭৯ জয়, ১৭০ পরাজয় ও ১৬৩ ড্র করে।
ইতিহাস
১৯৪৯ সালে সেরা একাদশ নিয়ে নিউজিল্যান্ড দল ইংল্যান্ড গমন করে। বার্ট সাটক্লিফ, মার্টিন ডানেলি, জন রিড ও জ্যাক কোয়ি’র ন্যায় তারকা খেলোয়াড় এ দলে ছিলেন। কিন্তু ৩ দিনের ঐ ৪ টেস্টের সিরিজ ড্রয়ে পরিণত হয়। ১৯৫১-৫২ মৌসুমে ওয়েস্ট ইন্ডিজের বিপক্ষে প্রথম টেস্টে অংশ নেয়। ১৯৫৪-৫৫ মৌসুমে ইংল্যান্ডের বিপক্ষে সর্বমোট ২৬ রান করে টেস্ট ক্রিকেটের ইতিহাসে সর্বনিম্ন রান সংগ্রহ করে। পরের মৌসুমেই নিউজিল্যান্ড তাদের প্রথম টেস্ট জয় করে। ওয়েস্ট ইন্ডিজের বিপক্ষে অনুষ্ঠিত ৪ টেস্টের সিরিজটি ৩-১ ব্যবধানে পরাজিত হয় নিউজিল্যান্ড দল। প্রথম টেস্ট জয়লাভের জন্য দলকে ২৬ বছর ও ৪৫ টেস্টে অংশগ্রহণ করতে হয়। পরের বিশ বছরে দলটি মাত্র ৭ টেস্টে জয় পেয়েছিল। ১৯৫৫-৫৬ মৌসুমে পাকিস্তান ও ভারতের বিপক্ষে প্রথম টেস্টে অংশ নেয়। অধিকাংশ সময়ই নিউজিল্যান্ডের বিশ্বমানের কোন বোলার ছিল না। কিন্তু, গ্লেন টার্নার ও বার্ট সাটক্লিফের ন্যায় ব্যাটসম্যান এবং জন আর. রিডের ন্যায় চমৎকার অল-রাউন্ডারের সন্ধান পেয়েছিল নিউজিল্যান্ড দল।
১৯৭৩ সালে নিউজিল্যান্ডের হয়ে টেস্ট ক্রিকেটে অভিষেক ঘটে রিচার্ড হ্যাডলি’র। এরপর থেকেই নাটকীয়ভাবে নিউজিল্যান্ডের টেস্ট জয়ের সংখ্যা বাড়তে থাকে। তিনি তার সময়কালে সেরা পেস বোলার হিসেবে গণ্য হতেন। ৮৬ টেস্ট খেলে ১৯৯০ সালে আন্তর্জাতিক ক্রিকেট থেকে অবসর নেন। এই ৮৬ টেস্টের মধ্যে নিউজিল্যান্ডের জয়ের পরিসংখ্যান ছিল ২২ জয় ও ২৮ পরাজয়। ১৯৭৭/৭৮ মৌসুমে ৪৮ বার প্রচেষ্টার পর প্রথমবারের মতো ইংল্যান্ডের বিপক্ষে জয় পায় তার দল। ঐ খেলায় তিনি ১০ উইকেট লাভ করেছিলেন।
সাফল্য গাঁথা
দলটি ১৯৭৫ সালে বিশ্বকাপ ক্রিকেট প্রতিযোগিতা প্রবর্তনের পর এ পর্যন্ত চ্যাম্পিয়ন হতে পারেনি। তারা কমপক্ষে পাঁচবার সেমি-ফাইনাল পর্বে উত্তীর্ণ হয়। কিন্তু প্রত্যেকবারই পরাভূত হয়ে প্রতিযোগিতা থেকে বিদায় নেয়। তাদের উল্লেখযোগ্য সফলতা হচ্ছে ২০০০ সালের আইসিসি চ্যাম্পিয়ন্স ট্রফি বিজয়। কেনিয়ার নাইরোবি জিমখানা ক্লাবে অনুষ্ঠিত খেলায় ভারতকে ৪ উইকেটে পরাজিত করে তারা এ সাফল্য পায়।
১৯৯৮ সালে মালয়েশিয়ার কুয়ালালামপুরে অনুষ্ঠিত কমনওয়েলথ গেমসের ক্রিকেটে নিউজিল্যান্ড ক্রিকেট দল শ্রীলঙ্কাকে ৫১ রানে হারিয়ে ব্রোঞ্জপদক জয়লাভ করেছিল।
দলীয় সদস্য
নিউজিল্যান্ড দলের পক্ষে অংশগ্রহণকারী সক্রীয় খেলোয়াড়দের তালিকা দেখানো হলো। ২০১৫-১৬ মৌসুমে কেন্দ্রীয়ভাবে চুক্তিবদ্ধ খেলোয়াড়দেরকে গাঢ়ভাবে দেখানো হয়েছে। ২০১৫ সালের আইসিসি ক্রিকেট বিশ্বকাপের জন্য ১৫-সদস্যের মনোনীত খেলোয়াড়দেরকে বাঁকা হরফে উপস্থাপন করা হয়েছে। আঘাতপ্রাপ্ত অ্যাডাম মিলেনের পরিবর্তে ম্যাট হেনরিকে নিম্নরেখা দিয়ে দেখানো হলো।
প্রতিযোগিতার ইতিহাস
=== বিশ্বকাপ ===
একদিনের আন্তর্জাতিক
১৮ ফেব্রুয়ারি, ২০১৪ পর্যন্ত
টুয়েন্টি২০ আন্তর্জাতিক
১৮ ফেব্রুয়ারি, ২০১৪ পর্যন্ত
বিবান্ত, উইলিংডন
অবস্থান
রিসোর্টটি ভারতের কেরালা প্রদেশের বেকাল এর কাপিল বীচ এ অবস্থিত।
ইতিহাস
রিসোর্টটি টাটা গ্রুপ কর্তৃক ২০১০ সালের সেপ্টেম্বর মাসে প্রতিষ্ঠিত হয়। এটি মূলত টাটা গ্রুপ এর একটি সাবসিডিয়ারী দ্যা ইন্ডিয়ান হোটেলস কোম্পানী লিমিটেড এর একটি অংশ। রিসোর্টটি এমন একটি স্থানে প্রতিষ্ঠিত, যে স্থানটির ঐতিহাসিক গুরুত্ব রয়েছে। এটি বিখ্যাত বেকাল দুর্গের সন্নিকটে অবস্থিত, যে দুর্গটি ১৬শ শতকের প্রথমদিকে নির্মিত হয়েছে বলে ধারণা করা হয়। রিসোর্টটি হতে খুব সহজেই সমুদ্র সৈকতে প্রবেশ করা যায়।
রূমসমূহ
ভিভান্তা বাই তাজ রিসোর্টটিতে অতিথিদের অবস্থানের জন্য যে ধরনের রূমগুলি রয়েছে,
স্বীকৃতি এবং পুরস্কারসূহ
মনোমুগ্ধকর পরিবেশে অবস্থান এবং মানসম্মত সার্ভিসের ফলশ্রুতিতে রিসোর্টটি বিভিন্ন সময়ে অনেকগুলো পুরস্কার এবং স্বীকৃতি অর্জন করেছে। এগুলোর
মধ্যে অন্যতম হচ্ছে
ইউএস ট্রাভেল এন্ড লেইসার আইটি লিস্ট ২০১২ এ অন্তর্ভুক্তি। কন্ডে নাস্ট ট্রাভেলার ইউ কে এন্ড কন্ডে নাস্ট ট্রাভেলার রাশিয়া কর্তৃক বিশ্বের শীর্ষ ৬০ টি হোটেল এর মধ্যে হট লিস্ট ২০১২ এর মধ্যে অন্তর্ভুক্ত। নিউ হোটেল আপার আপস্কেল ২০১২ এবং বেকালে একটি নতুন গন্তব্যস্থল তৈরির কারণে এইচআইসিএসএ(হোটেল ইনভেস্টমেন্ট কনফারেন্স সাউথ এশিয়া) কর্তৃক স্পেশাল ক্রিটিকস অ্যাওয়ার্ড। আপার আপস্কেল সেগমেন্ট এ সেরা হোটেল এর জন্য সত্যে অ্যাওয়ার্ড।
ফেরা
ফেরা চলচ্চিত্রটির নাম দ্বারা বোঝানো হতে পারে -
নুশকি জেলা
নুশকি জেলা (ضلع نوشکی) পাকিস্তানের বেলুচিস্তান প্রদেশে অবস্থিত একটি জেলা। নুশকি জেলার প্রশাসন ১৮৯৬ সালে ভারত সরকারের কর্তৃক কালাত খানের কাছ থেকে গ্রহণ করা হয় এবং ১৮৯৯ সালে একটি চিরস্থায়ী বন্দোবস্ত হিসেবে তার কাছ থেকে ভাড়া দেওয়া হয়েছিল।
প্রশাসন
নুশকি জেলা প্রশাসনিকভাবে নিম্নোক্ত তহসিলগুলিতে নিয়ে গঠিত হয়েছে:
জনসংখ্যার উপাত্ত
১৯৯৮ সালের আদমশুমারী অনুযায়ী নুশকি (তখন চাগাই জেলার একটি উপবিভাগ ছিল) মোট জনসংখ্যা ছিল প্রায় ৯৮,০০০ জন এর মত। ১৯৯৮ সালের আদমশুমারির পরিসংখ্যান অনুসারে, জনসংখ্যার প্রায় ৯২% জনগোষ্ঠী তাদের মাতৃভাষা হিসেবে বেলুচি ভাষায় কথা বলে থাকে, এছাড়াও অন্যান্য ৪.৮% পশতু ভাষায় কথা বলে থাকে। নিম্নলিখিত উপজাতিগুলি জেলাটিতে বসবাস করে থাকেন:
• মংগল
• বদিনি
• জামালদিনি
• মোহাম্মদ হাসানী
• সসোলি
• সৈয়দ
• বারেক
• ম্যান্দাই
• পিরকানি
• সরপরা
• সুমলানি
• রোদেনি
• জালানজাই
• সিয়াপদ
• শেরানী
• সঞ্জরানী
• হাসানজাই
অশিষ্ম নকর্মি
অশিষ্ম নকর্মি হলেন একজন নেপালি অভিনেত্রী, মডেল এবং গায়িকা। তিনি মার্কিন যুক্তরাষ্ট্রে অনুষ্ঠিত মিস সাউথ এশিয়া টেক্সাস ২০১২ সৌন্দর্য প্রতিযোগিতার রানার-আপ।
তিনি আর্য নকর্মি পরিচালিত নেপাল ভাষার চলচ্চিত্র ন্যালা ব্যা-এর মাধ্যমে তার অভিনয় জীবনের সূচনা করেছিলেন। তার প্রথম চলচ্চিত্রের সাফল্যের পরে ২০১৩ সালে তিনি নেপালি চলচ্চিত্র অন্তরাল-এ কাজ করার জন্য পরিচালক দিপা বসনেতের কাছ থেকে প্রস্তাব পেয়েছিলেন।
ফেরা (১৯৮৮-এর চলচ্চিত্র)
ফেরা হলো বুদ্ধদেব দাশগুপ্ত পরিচালিত ১৯৮৮ সালে মুক্তিপ্রাপ্ত ভারতীয় বাংলা নাট্য চলচ্চিত্র। এটি বাঙ্গালী ঔপন্যাসিক নরেন্দ্রনাথ মিত্রের গল্পের উপর ভিত্তি করে নির্মিত হয়েছিল। এটি ৩৪তম বার্লিন আন্তর্জাতিক চলচ্চিত্র উৎসবের চলচ্চিত্র প্রতিযোগিতা বিভাগে অন্তর্ভুক্ত হয়েছিল।
পটভূমি
চলচ্চিত্রটির কাহিনী আবর্তিত হয়েছে শশাঙ্ককে নিয়ে, যে তার পরিবারের সাথে শোকপূর্ণ জীবন ও সম্পর্ক নিয়ে বাস করে।
সালেহা খানম
সালেহা খানম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
সালেহা খানম ১৯৭৯ সালের দ্বিতীয় জাতীয় সংসদের মহিলা আসন-৩০ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
মালয় বিশ্ববিদ্যালয়
বর্তমানে বিশ্ববিদ্যালয়ে ১২টি অনুষদ, ২টি পরিষদ এবং ৩টি কেন্দ্র, রয়েছে যথা: আইন অনুষদ, ইঞ্জিনিয়ারিং অনুষদ, দন্তচিকিত্সা, মেডিসিন অনুষদ, পরিবেশ নির্মিত অনুষদ, অর্থনীতি অনুষদ ও ব্যবসা প্রশাসন অনুষদ এবং হিসাববিদ্যা অনুষদ, বিজ্ঞান অনুষদ, ভাষা ও ভাষাতত্ত্ব, কলা অনুষদ ও সামাজিক বিজ্ঞান অনুষদ কম্পিউটার বিজ্ঞান ও তথ্য প্রযুক্তি, অ্যাকাডেমি অফ এশিয়ান স্টাডিজ, ইসলামিক স্টাডিজ, সাংস্কৃতিক কেন্দ্র, খেলার জায়গা এবং সেন্টার ফর স্টাডিজ ফাউন্ডেশন (ইউনিভার্সিটি অব মালায়া)।
হাম্মাদিয়া হাই স্কুল
বিখ্যাত ব্যক্তিত্ব
এই বিদ্যালয়ে কিছু ছাত্র পরবর্তীতে বিখ্যাত হয়ে উঠেন। তাদের মধ্যে
মালয় বিশ্ববিদ্যালয়
ইতিহাস
মালায়া বিশ্ববিদ্যালয় মালয়েশিয়ার একটি প্রাচীনতম বিশ্ববিদ্যালয়, এটি মালয়েশিয়া রাজধানী কুয়ালালামপুরে দক্ষিণ-পশ্চিমে ৯২২ একর জমির উপর অবস্থিত।
১৯০৫ সালের ২৪ সেপ্টেম্বর সিঙ্গাপুরে কিংডম এডওয়ার্ড কলেজ এবং ৮ অক্টোবর ১৯৪৯ সালে কিংডম এডওয়ার্ড মেডিকেল কলেজ এবং ১৯২৮ সালে রাফেলস কলেজের সাথে মিলিয়ে মালয় বিশ্ববিদ্যালয় প্রতিষ্ঠিত হয়।
মালয় বিশ্ববিদ্যালয়ের নামটি 'মালয়' শব্দটি থেকে এসেছে, যা দেশটি মালায়ায় নামে তখন পরিচিত ছিল। মালয়ায়র শিক্ষা বিষয়ে উচ্চ কমিশন ১৯৪৮ সালে বিশ্ববিদ্যালয় প্রতিষ্ঠার সুপারিশ করেন। মালয় বিশ্ববিদ্যালয় প্রথমবারের মত একটি সাধারণ স্বায়ত্তশাসিত বিশ্ববিদ্যালয় যেখানে জাতি, ধর্ম ও অর্থনৈতিক আগ্রহ যৌথ প্রচেষ্টায় প্রতিষ্ঠিত হয়। মালায়া বিশ্ববিদ্যালয়ের অবশ্যম্ভাবীভাবে বুঝতে হবে যে এটি মালায়ায়দের জন্য একটি বিশ্ববিদ্যালয়।
প্রতিষ্ঠার প্রথম দশকে বিশ্ববিদ্যালয়ের খুব দ্রুত উন্নয়ন করে ছিল, এর ফলে ১৫ জানুয়ারী ১৯৫৯ সিঙ্গাপুরে অবস্থিত এবং অন্যটি ১৯৬০ সালে কুয়ালালামপুরে দুটি স্বায়ত্বশাসিত বিভাগ স্থাপিত হয়েছিল । দুইটি অঞ্চলে সরকার ১৯৬১ সালে আইন পাস করে বিশ্ববিদ্যালয়ের অবস্থা পরিবর্তন করে একটি জাতীয় বিশ্ববিদ্যালয় প্রতিষ্ঠার নির্দেশ করে এবং ১লা জানুয়ারি ১৯৬২ সালে মালয় বিশ্ববিদ্যালয় প্রতিষ্ঠিত হয়।
১৬ জুন ১৯৬২ সালের মালয়েশিয়া বিশ্ববিদ্যালয়ের প্রথম আচার্য তুনকু আবদুল রহমান পুত্র আল-হাজ এই বিশ্ববিদ্যালয় প্রতিষ্ঠা করেন, তিনিই মালয়েশিয়ার প্রথম প্রধানমন্ত্রী ছিলেন। বিশ্ববিদ্যালয়ের প্রথম ভাইস ছিলেন আচার্য বিশিষ্ট গণিতবিদ প্রফেসর ওপেনহেইম।
বর্তমানে সুলতান নাজরিন মুজিউদ্দিন শাহ মালয় বিশ্ববিদ্যালয়ের চ্যান্সেলর এবং ১ নভেম্বর ২০১৭ সালে এইচ ডা: আব্দুল রহিম মালাই বিশ্ববিদ্যালয়ের ভাইস আচার্য হিসেবে নিয়োগ দেওয়া হয়।
একাডেমিক প্রোফাইল
বিশ্বের শীর্ষ ৫০০ বিশ্ববিদ্যালয়ের মধ্যে মালায়া বিশ্ববিদ্যালয় ৮৭ তম স্থান অর্জন করেছে। মার্কিন নিউজ ও ওয়ার্ল্ড রিপোর্ট বিশ্বের সেরা বিশ্ববিদ্যালয়ের তালিকায় মালায় বিশ্ববিদ্যালয় রয়েছে।
লক্ষ ও উদেশ্য
গবেষণা, উদ্ভাবন, প্রকাশনা এবং শিক্ষণ উচ্চতর শিক্ষার একটি আন্তর্জাতিকভাবে বিখ্যাত প্রতিষ্ঠান তৈরী করাই প্রধান লক্ষ।
বিশ্ববিদ্যালয়ের একমাত্র উদ্দেশ্য দেশের জন্য এবং মানবতার জন্য মান গবেষণা এবং শিক্ষা মাধ্যমে জ্ঞান এবং শেখার অগ্রগতি।
উল্লেখযোগ্য প্রাক্তন ছাত্র
ইউনিভার্সিটি অফ মালায় থেকে উচ্চ শিক্ষা গ্রহণ করেছে অনেক উল্লেখযোগ্য প্রাক্তন ছাত্রসহ দুই প্রধানমন্ত্রী, মন্ত্রী, সহ আরও অনেক ছাত্রছাত্রী মালয়েশিয়া ও বিদেশে অবদান আছে।
ইসরায়েলে নারীবাদ
ইসরাইলে নারীবাদ দেশের বৈচিত্র্যময় জনসংখ্যাতাত্ত্বিক বিন্যাস এবং দেশের ধর্মের বিশেষ ভারসাম্য ও রাষ্ট্রীয় সমস্যার কারণে সমসাময়িক ইসরায়েলি সমাজে একটি জটিল সমস্যা। ধর্মনিরপেক্ষ ইসরায়েলি নারীদের জন্য নারীর অধিকার ও সমতার জন্য ধারাবাহিক প্রচারাভিযান পশ্চিমা গণতন্ত্রের মতো একই সময়রেখা ও অগ্রগতির প্রতিফলন ঘটায়। নারীবাদের বিষয়টি ইসরায়েলি আরবদের জন্য ফিলিস্তিনি কারণগুলির সাথে দৃঢ় ভাবে যুক্ত এবং সনাতনী ইহুদিদের জন্য, নির্বাচিত নারীর অধিকার ও ইসরায়েলি পার্লামেন্টে মহিলাদের প্রতিনিধিত্ব সম্প্রতি বিতর্কিত বিষয়।
প্রথম তরঙ্গ
ইসরাইলে প্রথম তরঙ্গের নারীবাদের প্রকাশ শুরু হয়েছিল রাজ্য হওয়ার আগে যিশুভ যুগে। এই প্রাথমিক প্রচারাভিযানের মূল ছিল ইসরায়েলি সমাজতন্ত্রের আদর্শ। এই যুগের একটি বৈশিষ্ট্য হল সেই মহিলারা যারা প্রধানত কিবুতজিম এবং শ্রমিক দলগুলির মধ্যে কৃষি শ্রমের ক্ষেত্রে সমান হিসাবে বিবেচিত হতে চেয়েছিলেন। যদিও ইসরায়েলি নারীবাদের প্রথম তরঙ্গ ১৯২০-এর দশক পর্যন্ত চূড়ান্ত পর্যায়ে পৌঁছায়নি, ১৮৮৬ সালের বিপ্লবের মতো প্রচেষ্টা, যেখানে স্থানীয় মহিলারা যিশুভ প্রতিষ্ঠানে ভোটাধিকার অর্জনের জন্য কাজ করেছিলেন বলে বলা হয় যে এই এলাকায় নারীবাদের উত্থান ঘটেছে। ১৯২৭ সাল পর্যন্ত নারীরা ইহুদি সম্প্রদায়ের ভোটাধিকার এবং স্থানীয় সরকারে নির্বাচিত ও সেবা করার ক্ষমতা অর্জন করেনি।
নারীবাদের দ্বিতীয় তরঙ্গ
দ্বিতীয় তরঙ্গের নারীবাদ ইসরায়েলে প্রকাশ পেতে কিছুটা বেশি সময় নিয়েছিল। একটি নতুন নারী অধিকার আন্দোলনের প্রয়োজনীয়তা সম্পর্কিত প্রশ্ন ১৯৭০-এর দশকের গোড়ার দিকে শুরু হয়েছিল এবং ১৯৭২ সালে ইসরায়েলের প্রথম উগ্র নারী আন্দোলন প্রতিষ্ঠিত হয়েছিল। সেই যুগে উল্লেখযোগ্য ঘটনাগুলির মধ্যে রয়েছে রাতজ রাজনৈতিক দল ("নাগরিক আন্দোলন ও শান্তির জন্য আন্দোলন") প্রতিষ্ঠা, যা ১৯৭৩ সালের ইসরায়েলি আইনসভা নির্বাচনে চারটি আসন লাভ করে।
এই সময়ের মধ্যে, মূল প্রাথমিক কর্মীরা ছিলেন ইসরায়েলে বসবাসকারী আমেরিকান ইহুদিরা, যারা ইসরায়েলের প্রধান শহরগুলিতে সচেতনতা বৃদ্ধির সভা আয়োজন করেছিল।
আইনী প্রতিক্রিয়া
আইনের অধীনে নারীর সমতার সংগ্রামের স্মরণার্থে ইসরাইল সরকার জাতিসংঘ ও বিশ্বের অন্যান্য দেশগুলি দ্বারা চিহ্নিত আন্তর্জাতিক নারী দিবস পালন করে। কনেসেট নারী ও লিঙ্গ সমতার স্থিতি নিয়ে একটি কমিটি প্রতিষ্ঠা করেছে, যা সামাজিক, অর্থনৈতিক ও রাজনৈতিক বিষয়ে নারীর মর্যাদা বৃদ্ধি এবং ইসরায়েলি সমাজে লিঙ্গভিত্তিক বৈষম্য মোকাবেলার জন্য কাজ করে।
কাঁচের আঙ্গিনা
কাঁচের আঙ্গিনা ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
অবস্থান
সন্ন্যাসীর ধাপ থেকে প্রায় ৫০০ মিটার সোজা দক্ষিণে তেঘর মৌজা ও নোমরাই বিলের উত্তর তীরে এই ঢিবিটি অবস্থিত। এই ঢিবির উপরে একসময় অতি সুন্দর ও অসাধারণ প্রত্নকীর্তির ধ্বংসাবশেষ ছিল।
বিবরণ
কাঁচের আঙ্গিনা ঢিবির দৈর্ঘ্য ২৭ মিটার, প্রস্থ ২৪ মিটার ও উচ্চতা ২ মিটার। এই ঢিবির প্রাচীন ইট ও মাটির নিচের ভিত্তিমূলে যেসব ইট ছিলো তা স্থানীয়রা খুঁড়ে বের করে সরিয়ে নিয়েছে। এখন সমগ্র স্থান বিরাণ ভূমিতে পরিণত হয়েছে। এই ঢিবির ভিত্তিমুল দৈর্ঘ্যের চেয়ে অনেক বেশি।
হারদা
হারদা (Harda) ভারতের মধ্য প্রদেশ রাজ্যের হারদা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯৬ মিটার (৯৭১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হারদা শহরের জনসংখ্যা হল ৬১,৭১২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে হারদা এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
যৌনাঙ্গ নিয়ে খেলা
যৌনাঙ্গ নিয়ে খেলা হল শৈশবকালের একটি সাধারণ যৌনাঙ্গ অন্বেষণের আচরণ যা স্বয়ংক্রিয় উদ্দীপনা থেকে আলাদা। এই আচরণটি বাচ্চাদের তাদের সমস্ত শরীর অন্বেষণ করার একটি আদর্শ সময়ের অংশ, এবং কিছু মনোবিজ্ঞানী এমনকি একে স্বাস্থ্যকর মানসিক বিকাশের একটি চিহ্ন বলেও মন্তব্য করেছেন।
যদিও যৌনাঙ্গ নিয়ে খেলা খুব কমই সরাসরি হস্তমৈথুনে পরিণত হতে পারে, তবে কখনও কখনও এই আচরণটিকে প্রাপ্তবয়স্কদের দ্বারা সরাসরি হস্তমৈথুন হিসাবে ভুল ব্যাখ্যা করা হয়।
যৌনাঙ্গ নিয়ে খেলা সাধারণত ছয় থেকে সাত মাস বয়সের কিছু ছেলেদের মধ্যে এবং দশ থেকে এগারো মাস বয়সের কিছু মেয়েদের মধ্যে শুরু হয়। শৈশবকালে যৌনাঙ্গ নিয়ে খেলা চলতে পারে। যখন শিশুর বয়স প্রায় ছয় বছর, তখন একটি যৌন সুপ্তাবস্থা শুরু হয় যেখানে কিছু ব্যক্তিগত হস্তমৈথুন হয়ে যেতে পারে। দশ বছর বয়সে শিশুটি প্রাক-কৈশোরে প্রবেশ করলে সুপ্তাবস্থা পর্ব শেষ হয়।
চরবেলতৈল বালিকা বিদ্যালয়
চরবেলতৈল বালিকা বিদ্যালয় রাজশাহী বিভগের সিরাজগঞ্জ জেলার শাহজাদপুর উপজেলায় অবস্থিত একটি ঐতিহ্যবাহী বালিকা বিদ্যালয়। ১৮৯২ সালে মুনশী জহিরউদ্দিন ও মুনশী ওয়াহেদ আলী নামে দুই ভাই বিদ্যালয়টি উপজেলার চরবেলতৈল গ্রামে প্রতিষ্ঠা করেন। এই বিদালয়টি পূর্ব বাংলায় নারী জাগরণে উল্লেখযোগ্য ভূমিকা রেখেছে। প্রতিষ্ঠাকালীন সময়ে বিদ্যালয়ের নাম দেওয়া হয় খাস চরবেলতৈল বালিকা বিদ্যালয়।
ইতিহাস
চরবেলতৈল গ্রামের সর্বোচ্চ নিকটবর্তী ১৫/১৬ মাইল দূরে তৎকালীন কামারখন্দ থানার তামাই গ্রামে তামাই উচ্চ বিদ্যালয় (১৯২১) নামে একটি প্রতিষ্ঠান ছিলো। এই বিদ্যালয়টি প্রতিষ্ঠা করেছিলো মুনশী জহিরউদ্দিনের কন্যা আফলাতুন খাতুন ও তার স্বামী খোন্দকার ছবদর আলী। তারা উভয়ে আজীবন এই স্কুলে শিক্ষকতা করেছিলেন। আফলাতুন খাতুন এই স্কুল প্রতিষ্ঠা ও শিক্ষকতা করার জন্য পাকিস্তানের সর্বোচ্চ সাহিত্য পুরস্কার প্রাইড অব পারফরম্যান্স লাভ করে।
এছাড়াও বিদ্যালয়ের সহকারি প্রধান শিক্ষক ছিলেন ওয়াহেদের চাচাত ভাই মুনশী শফিউদ্দিন। এবং তৃতীয় শিক্ষক হিসাবে যোগদান করেন মজিবর রহমান। শফিউদ্দিনের অবসরের পর আব্দুল কাদের মাস্টার সরকারি প্রধান শিক্ষকের দায়িত্ব নেন। প্রতিষ্ঠানটি প্রথমে মক্তব হিসাবে চালু হয়েছিলো, সেখানে বালক ও বালিকাদের জন্য আলাদা আলাদা শাখা ছিলো। ছাত্র-ছাত্রী বৃদ্ধি পেলে ১৯৪৪ সালে ওয়াহেদ আলী ভ্রাতৃত্রয় কিছু জমি দান করেন ১৯৫২ সালে বালিকা ও বালক শাখাকে একত্রিত করে নাম দেওয়া হয় চর বেলতৈল প্রাইমারি স্কুল। এই একীভূত স্কুলের প্রধান শিক্ষকের দায়িত্ব দেওয়া হয় আবু মুহম্মদ গোলাম রব্বানীকে। তিনি ৩৩ বছর এই দায়িত্ব পালন করেন। এরপর প্রধানশিক্ষকের দায়িত্ব পালন করেন তার দ্বিতীয় পুত্র আব্দুর রাজ্জাক ফেরদৌসী।
বিদ্যালয়ের প্রতিষ্ঠাতা মুনশী ওয়াহেদ আলীর সাথে মোহাম্মদ নজিবর রহমান ও কবি রজনীকান্ত সেনের সাথে সুসম্পর্ক ছিলো। তারা এই স্কুল প্রতিষ্ঠা ও পরিচালনার ব্যপারে সার্বিক সহযোগিতা করেছিলেন। আব্দুল মজিদ মিয়া লিখিত পাবনা জেলার সংক্ষিপ্ত ভূগোল বইয়ে এই বিদ্যালয় সম্পর্কে বিস্তারিত বর্ণনা রয়েছে, এবং বইটি স্কুলের পাঠ্যতালিকাতেও ছিলো।
চাহিদা আমানত
চাহিদা আমানত হল বাণিজ্যিক ব্যাংকে চলতি বা সঞ্চয়ী হিসাবে রক্ষিত তহবিল বা আমানত যেটি গ্রাহক যেকোনো সময় চেক বা কার্ডের মাধ্যমে উত্তোলন করতে পারে। এই হিসাবসমূহের আমানত সাধারণত নগদ অর্থ হিসাবে বিবেচিত হয়। চাহিদা আমানত কোনও পূর্ব নোটিশ ছাড়াই চাহিদা অনুযায়ী আমানতকারী উত্তোলন করতে পারে।
ইতিহাস
মূলত ১৬শ এবং ১৭শ শতাব্দীর দিকে ব্যাংকগুলো জনসাধারণের কাছ থেকে আমানত গ্রহণ শুরু করে। যুক্তরাষ্ট্রে ১৮৬৫ সালে ব্যাংক নোট ইস্যুর উপর ১০% কর আরোপ করা হয়। ঐসময় থেকেই মূলত যুক্তরাষ্ট্রে চাহিদা আমানতের উদ্ভব হয় এবং দ্রুতই এর ব্যবহার বাড়তে থাকে। মার্কিন যুক্তরাষ্ট্রে শুধুমাত্র নাউ হিসাব ব্যতীত অন্যসব চেকিং হিসাবসমূহে (চেক অফারিং হিসাব) রক্ষিত তহবিলকে চাহিদা আমানত বোঝায়। বাংলাদেশে চাহিদা আমানত বলতে চলতি হিসাব এবং সঞ্চয়ী হিসাবে রক্ষিত আমানতকে বুঝানো হয়।
অর্থ সরবরাহ
চাহিদা আমানত সাধারণত সংকীর্ণভাবে সংজ্ঞায়িত অর্থ সরবরাহের একক হিসাবে বিবেচিত হয়, কারণ এই আমানত চেক এবং ড্রাফ্টের মাধ্যমে উত্তোলন, পণ্য ও পরিষেবার মূল্য পরিশোধের মাধ্যম এবং ঋণ নিষ্পত্তির জন্য ব্যবহার করা হয়। একটি দেশের অর্থ সরবরাহ সাধারণত মুদ্রা এবং চাহিদা আমানতের সমন্বয়ে সংজ্ঞায়িত করা হয়। বেশিরভাগ দেশে চাহিদা আমানত হিসেবেই বেশিরভাগ অর্থ সরবরাহ মজুত থাকে। আর্থিক সঙ্কটের সময়ে সাধারণত ব্যাংক গ্রাহকরা নগদ অর্থ তুলে নেয়, যার ফলে চাহিদা আমানত কমে যায় এবং অর্থের যোগান সংকুচিত হয়। অর্থনীতিবিদরা ধারণা করেন যে এই প্রভাব মহামন্দার তীব্রতায় অবদান রেখেছে। যদিও, ২০০৮ সালে শুরু হওয়া আর্থিক সংকটে এমনটি ঘটেনি। প্রকৃতপক্ষে, মার্কিন যুক্তরাষ্ট্রে চাহিদা আমানত নাটকীয়ভাবে বৃদ্ধি পেয়েছে, যা ২০০৮ সালের আগস্ট মাসের প্রায় $৩১০ বিলিয়ন থেকে ডিসেম্বর মাসে প্রায় $৪৬০ বিলিয়ন পৌঁছেছে।
সুবিধাসমূহ
চাহিদা আমানতের মূল সুবিধা গ্রাহক যেকোনো সময় কোনো পূর্ব নোটিশ ছাড়াই অর্থ উত্তোলনের সুবিধা। গ্রাহক তার চাহিদা অনুযায়ী যেকোনো সময় ব্যাংকের ক্যাশ কাউন্টারে বা এটিএম থেকে টাকা উত্তোলন করতে পারে। ব্যাংক কার্ড ব্যবহার করে গ্রাহক তার ক্রিত পণ্যের মূল্য পরিশোধ করতে পারে। ইন্টারনেট ব্যাংকিং সুবিধা ব্যবহার করে গ্রাহক চাহিদা আমানত হিসাব থেকে বিভিন্ন ইউটিলিটি বিল পরিশোধ করতে পারে। এই হিসাবে টাকা জমা করা বা উত্তোলন করার কোনো সীমা উল্লেখ থাকে না। গ্রাহক যতবার ইচ্ছা টাকা জমা এবং হিসাবে টাকা থাকা সাপেক্ষে যতবার ইচ্ছা যেকোনো পরিমাণ টাকা উত্তোলন করতে পারে।
বিজয়া দারি
বিজয়া দারি (বৈজ্ঞানিক নাম: Schistura scaturigina) (ইংরেজি: Victory loach) হচ্ছে Nemacheilidae পরিবারের Schistura গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত, ভুটান এবং নেপালে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
ম্যাক্সওয়েল (একক)
ম্যাক্সওয়েল (প্রতীক: Mx) হল চৌম্বক ফ্লাক্স (Φ) এর সিজিএস (সেন্টিমিটার– গ্রাম–সেকেন্ড) একক।
ইতিহাস
এই এককের নামটি জেমস ক্লার্ক ম্যাক্সওয়েল এর সম্মানার্থে রাখা হয়েছে, যিনি তড়িচ্চুম্বকত্বের একীভূত তত্ত্ব উপস্থাপন করেছিলেন। ১৯০০ সালে প্যারিসে অনুষ্ঠিত ইন্টারন্যাশনাল ইলেকট্রিকাল কংগ্রেসেম্যাক্সওয়েল এককটিকে সিজিএস একক হিসাবে সুপারিশ করা হয়েছিল। ফ্যারাডে চৌম্বক শক্তির বক্ররেখা হিসাবে চৌম্বক ক্ষেত্রের ধারণা দেন, যাকে তিনি চৌম্বকীয় আবেশের রেখা হিসাবে আখ্যা দিয়েছিলেন। ফ্যারাডের ধারণার প্রতিফলনে এই ব্যবহারিক এককটিকে পূর্বে লাইন বা রেখা বলা হত। কখনও কখনও কিলোলাইন (103 লাইন) এবং মেগালাইন (106  লাইন) একক ব্যবহার করা হত কারণ যে ঘটনা পরিমাপ করতে এগুলো ব্যবহৃত হয় তার তুলনায় 1 লাইন খুব ছোট একক ছিল।
১৯৩০ সালের জুলাই মাসে অসলোতে ইন্টারন্যাশনাল ইলেক্ট্রোটেকনিক্যাল কমিশনের সাধারণ সভায় চৌম্বক ফ্লাক্সের একক হিসাবেম্যাক্সওয়েল সর্বসম্মতভাবে আবারও অনুমোদিত হয়। ১৯৩৩ সালে, ইন্টারন্যাশনাল ইলেক্ট্রোটেকনিক্যাল কমিশনের ইলেকট্রিক এবং ম্যাগনেটিক ম্যাগনিটিউডস ও ইউনিটস কমিটি মিটার–কিলোগ্রাম–সেকেন্ড (এমকেএস) পদ্ধতি গ্রহণ করার প্রস্তাব দেয় এবং চৌম্বক ফ্লাক্সের (Φ) ব্যবহারিক একক হিসেবে ওয়েবার প্রস্তাবিত হয়। বিভিন্ন জাতীয় কমিটির মাধ্যমে এই প্রস্তাবের চূড়ান্ত অনুমোদন অর্জিত হয় ১৯৩৫ সালে। এইভাবে ইন্টারন্যাশনাল ইলেক্ট্রোটেকনিক্যাল কমিশন, ওয়েবার কে চৌম্বক ফ্লাক্সের ব্যবহারিক একক হিসাবে গ্রহণ করে।
সংজ্ঞা
ম্যাক্সওয়েল এসআই একক নয়।
ওয়েবার হল চৌম্বক ফ্লাক্সের এসআই একক, যা ১৯৪৬ সালে সংজ্ঞায়িত হয়েছিল।
বেস৬৪
থাম্ব|বেস৬৪ বেস৬৪ বেস৬৪ হল এক দল এনকোড সংখ্যা যা অ্যাসকিরবাইনারি মান থেকে রাডিক্সপদ্ধতিতে ৬৪ বেসে রূপান্তর করা হয় । এটি একটি পরিপূর্ণ এনকোডিং পদ্ধতি যা শতভাগ নির্ভুলভাবে মান ফেরত দেয় ।
কাঠামো
এই পদ্ধতিতে ৬৪ টি আলাদা বর্ণ রয়েছে । যার প্রতিটি বর্ণের ডিজাইন অনুসারে ০-৬৩ মধ্যে মান নির্দিষ্ট করা আছে । এই পদ্ধতির বর্ণ গুলি হল :
-  মোট ২৬ টি
- মোট ২৬ টি
–  মোট ১০ টি এবং ও মোট ২ টি
সর্বমোট ৬৪ টি আলাদা বর্ণ ।
বেস৬৪ এর বর্ণ তালিকা :
উদাহরণ
টমাস হব্বেস লেভিথান এর একটি উক্তি :- Man is distinguished, not only by his reason, but by this singular passion from other animals, which is a lust of the mind, that by a perseverance of delight in the continued and indefatigable generation of knowledge, exceeds the short vehemence of any carnal pleasure. এই উক্তিটিকে বেস৬৪ পদ্ধতির মাধ্যমে এনকোডিং করার পর :-
TWFuIGlzIGRpc3Rpbmd1aXNoZWQsIG5vdCBvbmx5IGJ5IGhpcyByZWFzb24sIGJ1dCBieSB0aGlz IHNpbmd1bGFyIHBhc3Npb24gZnJvbSBvdGhlciBhbmltYWxzLCB3aGljaCBpcyBhIGx1c3Qgb2Yg dGhlIG1pbmQsIHRoYXQgYnkgYSBwZXJzZXZlcmFuY2Ugb2YgZGVsaWdodCBpbiB0aGUgY29udGlu dWVkIGFuZCBpbmRlZmF0aWdhYmxlIGdlbmVyYXRpb24gb2Yga25vd2xlZGdlLCBleGNlZWRzIHRo ZSBzaG9ydCB2ZWhlbWVuY2Ugb2YgYW55IGNhcm5hbCBwbGVhc3VyZS4=
উপরের উক্তি এবং এনকোডিং উক্তির মধ্যে অনেক পার্থক্য দেখা যাচ্ছে । এনকোডিং টেক্সট টি অ্যাস্কির ৬৪ টি বর্ণ দ্বারা গঠিত । একটি ব্যতিক্রম দেখা যাচ্ছে, এনকোডিং টেক্সট এর সর্বশেষ চারেকটার  সমান চিহ্ন ব্যবহার করা হয়েছে যা উপরের উল্লেখিত ৬৪ বর্ণের মধ্যে নেই । এনকোডিং টেক্সট এর সাথে   সমান চিহ্ন যুক্ত করার পদ্ধতিকে বলা হয় প্যাডিং যা বাইনারি সংখ্যা পদ্ধতির প্যারীটি বিট ধারণা থেকে নেয়া ।
প্যাডিং এর ব্যবহার
এনকোডিং এর শেষে ' ' সমান চিহ্ন থাকলে বুঝতে হবে যে এনকোডিংয়ের সময় কিছু বিট ধার নেয়া হয়েছিল । করন যখন ৮ বিট বাইনারি কোডকে ৬ বিটে রূপান্তর করা হয় তখন ২ বিটের পার্থক্য থাকার কারণে বিট কম বেশি হয় । এক্ষেত্রে বিট কম হিসাবে ধরা হয় । প্যাডিং যুক্ত হবে কিনা তা '''বর্ণের সমষ্টির যোগফলের উপর নির্ভরশীল । Man এর এনকোডিং মান TWFu নির্ণয়ের সময় কোন বিট কম হয়নি তাই TWFu এর শেষে ' ' সমান চিহ্ন যোগ করার প্রয়োজন হয়নি ।
Man এর আকার ৩ সুতরাং ৮ বিট বাইনারি আকার হবে (৩ * ৮ ) = ২৪ এবং ২৪ কে ৬ দ্বারা পূর্ণ সংখ্যায় ভাগ করা সম্ভব তাই Man এর সাথে ' ' যুক্ত করার প্রয়োজন হয়নি ।
r কে বেস৬৪ এ এনকোডিং করা
জাভা স্ক্রিপ্টে উদাহরণ
এই কারিগরি উদাহরণটি এমন ভাবে তৈরি করা হয়েছে যাতে প্রকার সময় এবং মেমোরি দক্ষতার প্রয়োজন নেই ।
বানানভেদে সারাংশ
বিভিন্ন ধরনের বাইনারি পদ্ধতির জন্য কিছুটা ব্যতিক্রম লক্ষ্য করা যায় ।
মহীরাবণ
মহীরাবণ চরিত্রটি কৃত্তিবাসী রামায়ণে পাওয়া যায়; কিন্তু মূল রামায়ণে পাওয়া যায় না। কিংবদন্তি অনুসারে, মহীরাবণ রাবণের পুত্র ছিলেন।
জন্ম ও বরলাভ
শক্রধনু নামের এক গন্ধর্ব দেবসভায় নৃত্য করার সময় এক অপ্সরাকে দর্শন করে মুগ্ধ হয় ও তালভঙ্গ করে। এতে ব্রহ্মা ক্রুদ্ধ হয়ে তাকে রাক্ষস রূপে পৃথিবীতে জন্ম নেয়ার অভিশাপ দেন। রাবণ বলির কারাগার থেকে মুক্ত হয়ে ফেরার সময় পথমধ্যে গৌতমপত্নী অহল্যাকে দেখে এমনই কামমোহিত হন যে সেখানেই তার বীর্য স্খলিত হয়। সেই বীর্যে অভিশপ্ত গন্ধর্ব শক্রধনু জন্ম নেন। পৃথিবী থেকে জন্ম নেওয়ায় এর নাম মহীরাবণ। রাবণ মহীরাবণকে লঙ্কায় এনে তাকে মন্দোদরীকে প্রতিপালন করতে দেন। পরে রাবণ ইন্দ্রজিতের সহায়তায় বলিকে পরাজিত করে পাতালের অন্তর্গত কাঞ্চনা নগরী অধিকার করে মহীরাবণকে তার রাজা করেন। মহীরাবণ পিতা রাবণের কাছে প্রতিজ্ঞা করেন তাকে যেকোনো বিপদে স্মরণ করলেই উপস্থিত হবেন। মহীরাবন নিজের রাজধানীতে উগ্রতারার পূজা করতেন। তার বরে মহীরাবণ মায়াবিদ্যায় পারদর্শিতা লাভ করেন। তিনি আরও বর দেন মানুষ ও বানর ব্যতীত কারো হাতে তার মৃত্যু হবে না।
হনুমানের হাতে মৃত্যু
গন্ধমাদন পর্বতের ঔষধি গূণে সবাই পুনর্জীবিত হলে রাবণ তার পুত্র মহীরাবণকে ডাকেন। মহীরাবণকে সকল কথা বললে তিনি রাম ও লক্ষ্মণকে পাতালে নিয়ে গিয়ে হত্যা করবে বলে কথা দিলেন। এসময় বিভীষণ পাখির রূপ ধরে সব কথা শুনে রামকে তা জানিয়ে দেন। বিভীষণের পরামর্শে একটি গড় নির্মিত হয়। তার মাঝে রাম লক্ষ্মণকে রেখে চারিদিকে পাহারার ব্যবস্থা করলেন। মহীরাবণ বিভীষণের রূপ ধরে সবাইকে মায়াগ্রস্ত করে গড়ে প্রবেশ করেন এবং সুড়ঙ্গ পথে তাদের পাতালে নিয়ে যান। বিভীষণ এই সময় সেই স্থানে ছিলেন না। তিনি ফিরে আসলে সবাই খুব অবাক হয় কারণ সবাই তাকে এইমাত্র গড়ে প্রবেশ করতে দেখেছেন। তারা সবাই গড়ে গিয়ে দেখেন রাম - লক্ষ্মণ সেখানে নেই। জাম্বুবান এক সুড়ঙ্গ দেখতে পান। হনুমান সেই সুড়ঙ্গ পথে গিয়ে এক বৃদ্ধার কাছে জানতে পারেন দুই সুদর্শন যুবককে পাতালে আনা হয়েছে যাদের দেবী মহামায়ার কাছে বলি দেওয়া হবে। হনুমান মক্ষিকার রূপ ধরে কারাবন্দী রাম ও লক্ষ্মণের কাছে গেলেন তারপর নিজের আসল রূপে তাদের অভয় দিলেন। পুনর্বার হনুমান মাছির রূপ ধরে প্রাসাদে স্থাপিত দেবীর কানের কাছে বসে তার অভিমত জানলেন। দেবীও মহীরাবণের পাপকর্মের জন্য তার বিনাশ চান। হনুমান ফিরে এসে রাম ও লক্ষ্মঙ্কে বললেন মহী যখন তাদের দেবীকে প্রণাম করতে বলবে তারা যেন বলেন আমরা প্রণাম জানিনা। এরপর মহী দুই ভাইকে বলি দেওয়ার জন্য মন্দিরে নিলেন। তিনি তাদের দেবীকে প্রণাম করতে বললেন কিন্তু তারা হনুমানের শিখান কথা বললেন। মহী তখন ভূমিতে মাথা ঠেকিয়ে প্রণাম কীভাবে করে তা দেখাতে লাগলেন। এমন সময় হনুমান নিজের রূপ ধরে দেবীর খড়্গ দিয়ে তার মস্তক দ্বিখণ্ডিত করলেন।
অবিচুয়ারি
অবিচুয়ারি একটি আমেরিকান ডেথ মেটাল ব্যান্ড যা ১৯৮৫ সালে আমেরিকাতে গঠিত হয়; এর প্রাথমিক নাম ছিল জেকুশনার। ব্যান্ডটির বর্তমান সদস্যরা হলেন জন টারডি ,ট্রেভর পেরেস,ডোনাল্ড টারডি,ফ্রাঙ্ক ওয়াটকিন্স ও রালপ সান্তোল্লা। ডেথ মেটাল ধারার সঙ্গীতকে প্রতিষ্ঠা করতে ব্যান্ডটি বিশেষ ভূমিকা পালন করে এবং এই ধারার সঙ্গীতে তারা অন্যতম সফল ব্যান্ড।
প্রকাশিত অ্যালবাম
ইপি
শ্রেষ্ঠ পার্শ্ব অভিনেতা বিভাগে ক্রিটিকস চয়েস চলচ্চিত্র পুরস্কার
শ্রেষ্ঠ পার্শ্ব অভিনেতা বিভাগে ক্রিটিকস চয়েস চলচ্চিত্র পুরস্কার হল ক্রিটিকস চয়েস অ্যাসোসিয়েশন কর্তৃক প্রদত্ত বার্ষিক ক্রিটিকস চয়েস চলচ্চিত্র পুরস্কারের একটি বিভাগ, যা চলচ্চিত্রে পার্শ্ব চরিত্রে অভিনেতার সেরা অভিনয় পারদর্শিতার জন্য প্রদান করা হয়। ১৯৯৫ সালে ১ম ক্রিটিকস চয়েস পুরস্কার আয়োজনে প্রথমবার এই পুরস্কার প্রদান করা হয়। এই বিভাগের প্রথম বিজয়ী এড হ্যারিস অ্যাপোলো থার্টিন এবং কেভিন স্পেসি দি ইউজুয়াল সাসপেক্ট্‌স চলচ্চিত্রে অভিনয়ের জন্য যৌথভাবে এই পুরস্কার অর্জন করে। ২০০১ সাল পর্যন্ত কোন পর্যন্ত কোনো আনুষ্ঠানিক মনোনীত প্রার্থী ঘোষণা করা হয়নি। বর্তমানে বার্ষিক ছয়জন ব্যক্তিকে মনোনয়ন দেওয়া হয়।
মাহারশালা আলি একাধিকবার পুরস্কার বিজয়ী একমাত্র অভিনেতা, যিনি দুইবার এই পুরস্কার অর্জন করেছেন। ফিলিপ সিমোর হফম্যান এবং মার্ক রাফালো সর্বাধিক তিনবার মনোনয়ন লাভ করেন। সাম্প্রতিক পুরস্কার বিজয়ী কি হুই কোয়ান এভরিথিং এভরিহোয়্যার অল অ্যাট ওয়ান্স (২০২২) চলচ্চিত্রে অভিনয়ের জন্য এই পুরস্কার লাভ করেন।
সেয়া মাইকুমা
সেয়া মাইকুমা (毎熊 晟矢, Seiya Maikuma; জন্ম: ১৬ অক্টোবর ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
সেয়া মাইকুমা ১৯৯৭ সালের ১৬ই অক্টোবর তারিখে জাপানের নাগাসাকি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
তিরুবারূর জেলা
তিরুভারুর
দক্ষিণ ভারতের তামিলনাড়ু প্রদেশের একটি জেলা৷ মোট আয়তন ২১৬১ বর্গ কিলোমিটার। ২০১১ সালে জনসংখ্যা ছিল ১,২৬৪,২৭৭। এখানের মৃত্তিকা খুব উর্বর ৷ সারা বছর জুড়েই এখানে ধানের চাষ হয় ৷ এই স্থান তামিলনাড়ুর ভাতের বাটি (রাইস বোল অফ তামিলনাড়ু) বলে খ্যাত ৷
সাবরুটিন
কম্পিউটার বিজ্ঞানে একটি সাবরুটিন হলো কোডের একটি অংশ যা একটি নির্দিষ্ট কাজ সম্পাদনা করে এবং কোডের অন্যান্য অংশ অপেক্ষা স্বাধীন। একে ফাংশন,রুটিন,মেথড ইত্যাদিও বলা হয়ে থাকে। সাবরুটিনের সাহায্য জটিল প্রোগ্রামকে ছোট ছোট অংশে বিভক্ত করা যায়।
মরিস উইলকস,ডেভিড হুইলার এবং স্ট্যানলি গিল প্রথম সাবরুটিনের ধারণা সৃষ্টি করেন। তারা এটার নাম দিয়েছিলেন "বদ্ধ সাবরুটিন" (closed subroutine)।
সাবরুটিন একটি শক্তিশালি হাতিয়ার। সাবরুটিনের ব্যবহার বড় প্রোগ্রামে তৈরি এবং রক্ষণাবেক্ষন সহজ করে দেয় এবং নির্ভরযোগ্যতা ও মান বৃদ্ধি করে। বেশ কিছু সাবরুটিন নিয়ে লাইব্রেরি তৈরি করা হয় যেটা সফটওয়্যার তৈরিতে খুবই গুরুত্বপূর্ণ।
অবজেক্ট অরিয়েন্টেড প্রোগ্রামিং এ ক্লাসের সাথে সম্পর্কযুক্ত সাবরুটিনকে মেথড বলা হয়।
মূল ধারণা
প্রায় প্রতিটি প্রোগ্রামিং ভাষায় লেখা কোডে একটি মূল অংশ থাকে যাকে বলা হয় মেইন রুটিন বা মেইন ফাংশন। প্রোগ্রাম চালু করলে মেইন রুটিন প্রথমে চালু হয়। একটি সাবরুটিন হলো মেইন রুটিনের বাইরে কোডের একটি বিশেষ অংশ যেখানে কোনো একটি নির্দিষ্ট কাজ করার জন্য কিছু নির্দেশনা থাকে।
সি/সি++
সি/সি++ এর পরিভাষায় সাবরুটিনকে ফাংশন বলা হয়। নিচের সি/সি++ কোডে কোনো সংখ্যার ফ্যাক্টরিয়াল নির্ণয়ের জন্য একটি সাবরুটিন/ফাংশন লেখা হয়েছে। সাবরুটিন ব্যবহার করে কোডের যেকোনো জায়গায় কোনো সংখ্যার ফ্যাক্টরিয়াল নির্ণয় করা সম্ভব,বারবার একই কোড লেখার প্রয়োজন নেই।
লোকাল এবং গ্লোবাল ভ্যারিয়েবল
একটি সাবরুটিনের মধ্যে যেসব ভ্যারিয়েবল ডিক্লেয়ার করা হয় সেগুলো ওই সাবরুটিনের লোকাল ভ্যারিয়েবল,এদের কোডের অন্যান্য অংশে ব্যবহার করা যায়না। সাবরুটিনের কাজ শেষ হয়ে গেলে ভ্যারিয়েবলগুলোর কাজও শেষ হয়ে যায়। সাবরুটিন যখন ইনভোক করা হয় তখন এদের তৈরি করা হয়। নিচের কোডে পাই একটি লোকাল ভ্যারিয়েবলঃ কোডটি ইরোর প্রদর্শন করবে কারণ pi হলো এরিয়া সাবরুটিনের লোকাল ভ্যারিয়েবল একে মেইন সাবরুটিনে ব্যবহার করা যাবেনা।
গ্লোবাল ভ্যারিয়েবলকে কোডের যেকোনো অংশে ব্যবহার করা যায়। এদের প্রোগ্রাম প্রথমবার চালু করার সময় তৈরি করা হয়। নিচের সি/সি++ কোডে pi একটি গ্লোবাল ভ্যারিয়েবল।
ওভারলোডিং
একই নামে একাধিক সাবরুটিন তৈরি করা যায়। তবে একই নামের যেকোনো দুটি মেথডের সবগুলো প্যারামিটার ও রিটার্ণটাইপ একই হতে পারবেনা। সাবরুটিন কল করার সময় প্যারামিটার আর রিটার্ণ টাইপ দেখে বুঝে নেয়া হয় কোন মেথডটিকে কল করা হয়ছে। একে ওভারলোডেড সাবরুটিন বা সাবরুটিন ওভারলোডিং বা ফাংশন ওভারলোডিং বলা হয়। নিচের সি++ কোডে দুটি এরিয়া সাবরুটিন তৈরি করা হয়েছে কিন্তু দুটির প্যারামিটার ভিন্নঃ
রিকার্শন
একটি সাবরুটিন নিজেই নিজেকে ইনভোক করলে সেটাকে রিকার্সিভ সাবরুটিন বলা হয়। প্রথমবার অন্য কোনো রুটিন থেকে ইনভোক করার পর এটা নিজে নিজেকে বারবার ব্যবহার করতে পারে। ফিবোনাচ্চি সংখ্যা বের করার জন্য রিকার্সিভ সাবরুটিন এরকমঃ যখন সাবরুটিন নিজে নিজেকে ইনভোক করে তখন স্ট্যাক এ আগেরটা তথ্য রেখে দিয়ে নতুন করে সাবরুটিনের ভ্যারিয়েবল তৈরি করে কাজ করা হয়।
আবদুল করিম খন্দকার
এয়ার ভাইস মার্শাল (অব.) আবদুল করিম খন্দকার যিনি একে খন্দকার নামে পরিচিত (জন্ম ১ জানুয়ারি ১৯৩০) বাংলাদেশের একজন সাবেক সামরিক কর্মকর্তা যিনি বিমানবাহিনী থেকে অবসর গ্রহণের পর রাজনীতিতে সম্পৃক্ত হন। তিনি বাংলাদেশ বিমান বাহিনীর প্রথম প্রধান ছিলেন। ২০০৯-এ বাংলাদেশের সাধারণ নির্বাচনে অংশ নিয়ে তিনি বাংলাদেশ সংসদের সদস্য নির্বাচিত হন এবং প্রধানমন্ত্রী শেখ হাসিনা তাকে মন্ত্রী নিয়োগ করেন। রাষ্ট্রপতি জিয়া ও এরশাদের শাসনামলে তিনি অস্ট্রেলিয়া ও ভারতে বাংলাদেশের হাইকমিশনার হিসাবে দায়িত্ব পালন করেছেন। রাষ্ট্রপতি এরশাদের আমলে তিনি বাংলাদেশ সরকারের পরিকল্পনা মন্ত্রী হিসেবেও দায়িত্ব পালন করেছেন। তিনি বাংলাদেশের স্বাধীনতা যুদ্ধে অংশগ্রহণ করেছেন ও উপ-প্রধান সেনাপতি হিসেবে কর্মরত ছিলেন। তিনি বাংলাদেশ সরকারের পরিকল্পনা মন্ত্রী হিসেবে কাজ করছেন।
জন্ম ও শিক্ষাজীবন
এ.কে. খন্দকারের জন্ম ১৯৩০ সালের ১ জানুয়ারি। পিতার তৎকালীন কর্মস্থল রংপুর শহরে। তার বাড়ি পাবনা জেলার বেড়া উপজেলার ভারেঙ্গা গ্রামে। তার পিতা খন্দকার আব্দুল লতিফ ব্রিটিশ আমলে ডেপুটি ম্যাজিস্ট্রেট ছিলেন এবং মাতা আরেফা খাতুন ছিলেন একজন আদর্শ গৃহিনী। চার ভাই ও এক বোনের মধ্যে এ কে খন্দকার ছিলেন তৃতীয়। পিতার চাকুরির সুবাদে তার শিক্ষা জীবনের শুরু হয় বগুড়া শহরে। তিনি সেখানে বগুড়া করোনেশন স্কুলে কিছুদিন পড়াশোনা করেন। তারপর পিতার বদলির কারণে তাদেরকে নওগাঁ চলে যেতে হয়। সেখানে নওগাঁ করোনেশন স্কুল (নওগাঁ জিলা স্কুল) থেকে প্রাথমিক শিক্ষা শেষ করেন। মাধ্যমিক শিক্ষা গ্রহণ করেন রাজশাহী কলেজিয়েট স্কুল এবং মালদা জেলা স্কুলে। ভারত বিভাগের সময় এ.কে. খন্দকার ১৯৪৭ সালে মালদা জেলা স্কুল থেকে ম্যাট্রিকুলেশন পাশ করেন।
কর্মজীবন
১৯৫২ সালের সেপ্টেম্বরে পিএএফ (পাকিস্তান বিমান বাহিনী) থেকে তিনি তার কমিশন (পাইলট অফিসার পদ) লাভ করেন। ১৯৫৫ সাল পর্যন্ত তিনি ফাইটার পাইলট হিসেবে কাজ করেন ও পরে ফ্লাইং ইন্সট্রাক্টর হয়ে ওঠেন। তিনি পাকিস্তান এয়ার ফোর্স একাডেমীতে ১৯৫৭ সাল পর্যন্ত ছিলেন। ফ্লাইং ইন্সট্রাক্টর স্কুলে তিনি ১৯৫৮ সাল পর্যন্ত ফ্লাইট কমান্ডার হিসেবে দায়িত্ব পালন করেন। পরে জেট ফাইটার কনভারশন স্কোয়াড্রনে তিনি ফ্লাইট কমান্ডার হিসেবে দায়িত্ব পালন করেন ১৯৬০ সাল পর্যন্ত। ১৯৬১ সাল পর্যন্ত তিনি স্কোয়াড্রন কমান্ডার হিসেবে কাজ করেন পিএএফ একাডেমীতে। পরে জেট ফাইটার কনভারশন স্কোয়াড্রনে তিনি স্কোয়াড্রন কমান্ডার হিসেবে দায়িত্ব পালন করেন ১৯৬৫ সাল পর্যন্ত। ট্রেনিং উইং-এর অফিসার কমান্ডিং হিসেবে ১৯৬৬ সাল পর্যন্ত তিনি পিএএফ একাডেমীতে দায়িত্ব পালন করেন। পিএএফ প্ল্যানিং বোর্ডের প্রেসিডেন্ট হিসেবে তিনি ১৯৬৯ সালের আগ পর্যন্ত দায়িত্ব পালন করেন। পরে তিনি সেকেন্ড ইন কমান্ড হিসেবে পিএএফ বেইসের দায়িত্ব পান ঢাকায় ১৯৬৯ সালে।
মুক্তিযুদ্ধে অংশগ্রহণ
এ.কে. খন্দকার উইং কমান্ডার হিসেবে দায়িত্বে থাকাকালীন সময়ে বাংলাদেশের মুক্তিযুদ্ধ ছড়িয়ে পড়ে। মুক্তিবাহিনীর ডেপুটি চিফ অফ স্টাফ ছিলেন। ২১শে নভেম্বর ১৯৭১ সালে তিনি পদোন্নতি পান গ্রুপ ক্যাপ্টেন হিসেবে বাংলাদেশের তৎকালীন অন্তর্বতী সরকার থেকে এবং জেনারেল এম. এ. জি. ওসমানী'র ব্যক্তিগত ডেপুটি ইন চার্জ বা উপ-প্রধান সেনাপতি হিসেবেও নিয়োগ পান। ১৯৭১ সালের ১৬ই ডিসেম্বর ভারতীয় সরকার বাংলাদেশে অন্তর্বতী সরকারের প্রায় সব উচ্চপদস্থ কর্মকর্তাকে, যেমন -প্রধানমন্ত্রী তাজউদ্দিন আহমেদ, ১১ জন সেক্টর কমান্ডার, লেফট্যানেন্ট কর্নেল কে. এম. সফিউল্ল্যাহ-সহ এ.কে. খন্দকারকেও ঢাকায় নিয়ে আসেন পাকিস্তানি বাহিনীর আত্মসমর্পণের অনুষ্ঠান দেখতে। স্বাধীনতার পর তিনি এয়ার কমোডর হিসেবে দায়িত্ব পান ও আওয়ামী লীগের তত্ত্বাবধানে স্বাধীনতায় বীরত্বের পুরস্কার কমিটিতে জেনারেল এম. এ. জি. ওসমানী'র প্রধান সহকারী হিসেবে কাজ করেন। এই কমিটির কাজের ফলাফল ছিল ছিদ্রযুক্ত ও ব্যাখাহীন। যিনি কলকাতায় স্বাধীনতা যুদ্ধের সময় একটা দালানে সময় কাটিয়েছেন তিনি রহস্যজনকভাবে বীরউত্তম খেতাব পান। তার সহকারী স্কোয়াড্রন লিডার বদরুল আলমও বীরউত্তম খেতাব পান। ১৯৭৩ সালে তিনি এয়ার ভাইস মার্শাল হিসেবে পদন্নোতি পান ও সিওএএস হিসেবে ১৯৭৫ সালের আগস্ট পর্যন্ত দায়িত্ব পালন করেন। ১৯৭২ সাল থেকে ১৯৭৩ সাল পর্যন্ত তিনি বাংলাদেশ বিমান-এর চেয়ারম্যান হিসেবে কাজ করেন। ১৯৭৫ সালে তিনি অবসরে যান মুশতাকের সরকারের সময়।
রাজনৈতিক জীবন
১৯৭৭ সালে জিয়াউর রহমানের সরকারের সময় ভারতে বাংলাদেশের রাষ্ট্রদূত হিসেবে নিয়োগ পান। ১৯৮৬ সালের অক্টোবর থেকে ১৯৯০ সালের মার্চ মাস পর্যন্ত তিনি এরশাদের সরকারের সাথে কাজ করেন পরিকল্পনা মন্ত্রী হিসেবে। এর আগে তিনি অস্ট্রেলিয়ায় বাংলাদেশের রাষ্ট্রদূত হিসেবে নিয়োগ পান। যুদ্ধাপরাধীদের বিচারের দাবিতে জনসচেতনতা ছড়ানো উদ্দেশ্যে বাংলাদেশ সেক্টর কমান্ডারস ফোরামের চেয়ারম্যান হিসেবে ২ বছর তিনি দায়িত্ব পালন করেন। ৬ই জানুয়ারি ২০০৯ সালে তিনি বর্তমান আওয়ামী লীগ সরকারের পরিকল্পনা মন্ত্রী হিসেবে নিয়োগ পান ও তিনি একজন সংসদ সদস্য। নিজ এলাকার জনগণের কাছে অঙ্গীকার করেছেন যে, নদী ভাঙ্গণের কবল থেকে তাদের রক্ষা করতে তিনি যথাসাধ্য চেষ্টা করবেন।
বিদেশ ভ্রমণ
তিনি বিভিন্ন সময় ইংল্যান্ড, ফ্রান্স, জার্মানি,মার্কিন যুক্তরাষ্ট্র, স্পেন, ইতালি, গ্রিস, সোভিয়েত ইউনিয়ন, চীন, অস্ট্রেলিয়া, সিঙ্গাপুর, মালয়েশিয়া, থাইল্যান্ড, পাকিস্তান, ভারত, ভুটান, আফগানিস্তান, লিবিয়া,আলজেরিয়া,তিউনিসিয়া, মরক্কো, সৌদি আরব, কুয়েতসহ বিশ্বের প্রায় ৪১টি দেশ ভ্রমণ করেছেন।
সমালোচনা
২০১৪ সালে তার বই ১৯৭১ : ভেতরে বাইরে প্রকাশিত হয়। এতে প্রকাশিত কিছু তথ্যের কারণে ইতিহাস বিকৃতির অভিযোগ এনে কেউ কেউ তার সমালোচনা করেন। উক্ত গ্রন্থে তিনি লেখেন, শেখ মুজিব ৭ই মার্চ থেকে শুরু করে গ্রেপ্তারের আগ পর্যন্ত স্বাধীনতার কোন ঘোষণা দিয়ে যান নি, কোন লিখিত চিরকুট বা রেকর্ডকৃত কণ্ঠবার্তাও রেখে যান নি এবং পূর্বনির্ধারিত কোন দিকনির্দেশনাও দিয়ে যান নি। তার মতে,
খন্দকার আরও যোগ করেন, জিয়াউর রহমান নয়, পূর্ব বাংলা বেতার কেন্দ্রের একজন টেকনিশিয়ান ২৬শে মার্চ প্রথম বেতারে স্বাধীনতার ঘোষণা পাঠ করেন। এরপর, আওয়ামী লীগের রাজনীতিবিদ এম. এ. হান্নান ২৬শে মার্চ দ্বিতীয়বার বেতারে উক্ত ঘোষণা পাঠ করেন। এরপর, ২৭ শে মার্চ, চট্টগ্রামের ইস্ট বেঙ্গল রেজিমেন্টের সমসাময়িক কমান্ডার মেজর জিয়াউর রহমান তৃতীয়বারের মত আবারও কালুরঘাট রেডিও স্টেশন থেকে শেখ মুজিবুর রহমানের পক্ষে স্বাধীনতার ঘোষণা দেন।
কিন্তু প্রকাশের পরপর সমসাময়িক আওয়ামী লীগ নেতৃবৃন্দর মাঝে এবং সংসদ অধিবেশনে এ নিয়ে ব্যাপক সমালোচনা হয় এবং লেখক ও বইটির বিরুদ্ধে রাজনৈতিক তথ্য বিকৃতির অভিযোগে মামলা করা হয়। প্রথমদিকে বিএনপি তার সমর্থন করলেও জিয়াকে স্বাধীনতার প্রথম ঘোষক না বলায় তাদের অনেক নেতাকর্মীও তার সমালোচনা করেন। ক্ষমতাসীন আওয়ামী লীগের নেতাকর্মীদের আপত্তি ও প্রতিবাদের এক পর্যায়ে লেখক বইটির উক্ত অংশ ও তৎসংশ্লিষ্ট আরও কিছু অংশ প্রত্যাহার করেন। ২০১৯ সালের ১১ই আগস্ট এর জন্য আনুষ্ঠানিকভাবে শেখ মুজিবের ব্যপারে ভুল তথ্য দেওয়ার জন্য জাতির নিকট ক্ষমা প্রার্থনা ঘোষণা করেন।
এই প্রসঙ্গে আবদুল গাফফার চৌধুরী বলেন,
শক্তি
thumb|right|350px|[[বিদ্যুত চমক শক্তিশালী তড়িৎক্ষেত্রের দ্বারা বাতাসের বৈদ্যুতিক ভাঙ্গন এবং শক্তি প্রবাহের সবচেয়ে নাটকীয় উদাহরণ। আবহমন্ডলের তড়িৎ বিভব শক্তি তাপশক্তি, আলোকশক্তি এবং শব্দে রূপান্তরিত হয়।]]
পদার্থবিজ্ঞানের ভাষায় শক্তি বলতে কোনো ব্যক্তি বা বস্তুর কাজ করার সামর্থ্যকে বুঝায়। প্রধানত শ‌ক্তি হ‌চ্ছে পদা‌র্থের এমন একটি বৈ‌শিষ্ট্য যার সৃ‌ষ্টি বা ধ্বংস নেই, এক রূপ থে‌কে অন্য রূপ নি‌তে পা‌রে এবং এক বস্তু থে‌কে অন্য বস্তুতে যেতে পারে। বিখ্যাত E=mc² অনুযা‌য়ী শ‌ক্তি পদা‌র্থে নি‌হিত থাক‌তে পা‌রে । যেমন ফিশন বি‌ক্রিয়া । কাজ বা কার্য হচ্ছে বল ও বলের দিকে সরণের গুণফল। কৃতকাজের পরিমাণ দিয়েই শক্তি পরিমাপ করা হয়। অর্থাৎ বস্তুর শক্তি হচ্ছে ঐ বস্তু মোট যতখানি কাজ করতে পারে। সুতরাং কাজের একক ও শক্তির একক অভিন্ন - জুল। ১ জুল = ১ নিউটনХ ১ মিটার। শক্তি একটি অদিক রাশি।
শক্তির রূপ
শক্তির বিভিন্ন রূপ আছে। মোটামুটিভাবে শক্তির নয়টি রূপ দিয়ে প্রাকৃতিক সব ঘটনার ব্যাখ্যা দেয়া হয়। শক্তির রূপগুলি হল:
শক্তির রূপগুলোর সংজ্ঞাসমূহ
পারমাণবিক বা নিউক্লীয় শক্তি বলে।
শক্তির সংরক্ষণশীলতা নীতি
শক্তির যে কোন রূপকে অন্য যে কোন রূপে রূপান্তরিত করা যায়, কিন্তু মোট শক্তির পরিমাণ একই থাকে। একে শক্তির সংরক্ষণশীলতা নীতি বা শক্তির নিত্যতা সূত্র বলা হয়। শক্তির সংরক্ষণশীলতা নীতিকে এভাবে বিবৃত করা যায়ঃ
শক্তির সৃষ্টি বা বিনাশ নেই, শক্তি কেবল একরূপ থেকে অপর এক বা একাধিকরূপে পরিবর্তিত হতে পারে। মহাবিশ্বের মোট শক্তির পরিমাণ নির্দিষ্ট ও অপরিবর্তনীয়।
শক্তি একরূপ থেকে অন্য রূপে পরিবর্তিত হলে শক্তির কোন ক্ষয় হয় না। একটি বা একাধিক বস্তু যে পরিমাণ শক্তি হারায়, অন্য এক বা একাধিক বস্তু ঠিক একই পরিমাণ শক্তি পায়। নতুন করে কোন শক্তি সৃষ্টি হয় না বা কোন শক্তি ধ্বংসও হয়না। সুতরাং এই মহাবিশ্ব সৃষ্টির মুহূর্তে যে পরিমাণ শক্তি ছিল, এখনও ঠিক সেই পরিমাণ শক্তিই আছে।
কাজ-শক্তি উপপাদ্য
কোন বস্তুর উপর কৃত কাজ তার গতিশক্তির পরিবর্তনের সমান। অর্থাৎ যেহেতু কোন বস্তুর উপর কাজ করলে তা বস্তুকে গতি দেয়, আবার যেহেতু ঐ গতিকে কাজে রূপান্তর করা সম্ভব (তাকে থামিয়ে দিতে গিয়ে), সেহেতু আমরা বলি ঐ বস্তুতে (গতি)শক্তি এসেছে।
শক্তি ক্ষেত্রে ব্যাপক ধরনের ইতিবাচক পরিবর্তন
২০১৫-১৬ অর্থবছরের ‘অর্থনৈতিক সমীক্ষা’ অনুযায়ী, শক্তি ক্ষেত্রে বিভিন্ন ধরনের ব্যাপক পরিবর্তনের বিষয়টি উল্লেখ করা হয়েছে। শক্তি ক্ষেত্রের এই পরিবর্তনগুলির মধ্যে রয়েছে –